RESOLUCIÓN do 25 de xaneiro de 2011, da Secretaría Xeral de Calidade e Avaliación Ambiental, pola que se dá publicidade ás axudas concedidas ao abeiro da Orde do 14 de maio de 2010, pola que se establecen as bases reguladoras para a concesión de axudas a fundacións, asociacións e outras entidades ou institucións sen ánimo de lucro para o financiamento de proxectos en materia de xestión de residuos, mitigación ou adaptación ao cambio climático e implantación e mantemento no sistema comunitario de xestión e auditoría ambientais (Emas) nos anos 2010 e 2011.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 23/02/2011

Por Orde do 14 de maio de 2010 (DOG nº 92, do 18 de maio) a Consellería de Medio Ambiente, Territorio e Infraestruturas fixo públicas as bases reguladoras para a concesión de axudas a fundacións, asociacións e outras entidades ou institucións sen ánimo de lucro para o financiamento de proxectos en materia de xestión de residuos, mitigación ou adaptación ao cambio climático, e implantación e mantemento no sistema comunitario de xestión e auditoría ambientais (Emas) nos anos 2010 e 2011.
Segundo o establecido no artigo 11º das citadas bases reguladoras, coa finalidade de garantir o cumprimento dos principios de publicidade, concorrencia, obxectividade, transparencia, igualdade e non-discriminación, de conformidade co previsto no artigo 15º da Lei 9/2007, do 13 de xuño, de subvencións de Galicia, serán obxecto de publicación no Diario Oficial de Galicia as axudas outorgadas ao abeiro da orde antes referida, expresando a convocatoria, programa e aplicación orzamentaria a que se imputen, os beneficiarios, as cantidades concedidas e a finalidade da subvención.
En consecuencia,
RESOLVO:
Publicar as axudas que se relacionan nas táboas que se anexan, concedidas ao abeiro do seguinte:
a) Norma reguladora da convocatoria: Orde do 14 de maio de 2010 pola que se establecen as bases reguladoras para a concesión de axudas a fundacións, asociacións e outras entidades ou institucións sen ánimo de lucro para o financiamento de proxectos en materia de xestión de residuos, mitigación ou adaptación ao cambio climático e implantación e mantemento no sistema comunitario de xestión e auditoría ambientais (Emas) nos anos 2010 e 2011 (DOG nº 92, de 18 de maio de 2010).
b) Aplicacións orzamentarias:
-Respecto dos orzamentos xerais da Comunidade Autónoma de Galicia para o ano 2010: 07.03.541A.481, 07.03.541D.781 e 07.03.541A.781.
-No tocante aos orzamentos xerais da Comunidade Autónoma de Galicia para o ano 2011: 07.03.541D.781 e 07.03.541A.781.
c) Finalidade da axuda: financiar proxectos en materia de xestión de residuos, mitigación ou adaptación ao cambio climático e implantación e mantemento no sistema comunitario de xestión e auditoría ambientais (Emas).
d) Destinatarios: fundacións, asociacións e outras entidades ou institucións sen ánimo de lucro que, presentando algún proxecto relativo ao desenvolvemento das actuacións subvencionables indicadas, cumpran os requisitos establecidos nas bases reguladoras.
Santiago de Compostela, 25 de xaneiro de 2011.
Justo de Benito Basanta
Secretario xeral de Calidade e Avaliación Ambiental
Ver referencia pdf "03700D007P065.PDF"